SPS priedas

**PIRKIMO OBJEKTUI KELIAMI DARNIŲJŲ PIRKIMŲ REIKALAVIMAI**

Darniųjų pirkimų reikalavimų atitiktį patvirtinančius dokumentus tiekėjas turi pateikti SPS nustatyta tvarka kartu su Pirminiu pasiūlymu arba Sutarties vykdymo laikotarpiu. Pirkimo objektui keliamų darniųjų pirkimų reikalavimų dokumentas yra **SPS dalis ir Sutarties priedas.**

Jeigu tiekėjas ketina Sutarties vykdymui pasitelkti kitus ūkio subjektus, kurių pajėgumais remiamasi, ir (ar) subtiekėjus, kiekvienas tiekėjo pasitelkiamas ūkio subjektas, kurio pajėgumais remiamasi, ir (ar) subtiekėjas Sutarties vykdymo metu turės taikyti darniųjų pirkimų reikalavimą (-us). Tokiu atveju tiekėjas, vykdydamas Sutartį, turi užtikrinti, kad kiekvienas pasitelktas ūkio subjektas, kurio pajėgumais remiamasi, ir (ar) subtiekėjas taikys darniųjų pirkimų reikalavimą (-us).

Jeigu pasiūlymą teikia Tiekėjų grupė – darniųjų pirkimų reikalavimą turi atitikti Tiekėjų grupės narys (-iai), pagal jų prisiimamus įsipareigojimus pirkimo sutarčiai vykdyti, t. y. darnųjį (-iuosius) reikalavimą (-us) turi atitikti kiekvienas Tiekėjo grupės narys, kuris vykdys veiklą pagal pirkimo sutartį, kuriai taikomas (-i) darniųjų pirkimų reikalavimas (-ai).

|  |  |  |  |
| --- | --- | --- | --- |
| **Eil.**  **Nr.** | **Pirkimo objektui keliamas darniųjų pirkimų reikalavimas** | **Pirkimo procedūrų metu pateikiami atitiktį pagrindžiantys įrodymai** | **Sutarties vykdymo metu pateikiami atitiktį pagrindžiantys įrodymai** |
| **I.** | **Žalieji reikalavimai** | | |
| **1.** | Tiekėjas pirkimo sutarties vykdymo laikotarpiu, Paslaugoms teikti, taikys aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais. | LST EN ISO 14001 arba EMAS sertifikatas, arba kiti lygiaverčiai nepriklausomų įstaigų išduoti sertifikatai, pagrįsti atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus) patvirtinantys, kad tiekėjas, sutarties vykdymo laikotarpiu, Paslaugoms teikti taiko aplinkos apsaugos vadybos priemones.  Jeigu tiekėjas negali pateikti pirkimo vykdytojo reikalaujamų aukščiau nurodytų dokumentų, jis turi teisę pateikti kitus pirkimo vykdytojui priimtinus dokumentus - lygiaverčius aplinkos apsaugos vadybos užtikrinimo priemonių įrodymus:  1. apibrėžta įmonės ar įstaigos vadovybės patvirtinta aplinkos apsaugos politika ir aplinkos apsaugos reikalavimų atitikimas teikiant paslaugas;  2. nustatyti reikšmingiausi aplinkos apsaugos aspektai, kuriems įtaką daro, gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;  3. nustatyti aplinkosauginiai tikslai ir uždaviniai bei priemonės šiems tikslams pasiekti;  4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;  5. parengtas aplinkosauginių ir avarinių situacijų valdymo planas; 6. vykdoma aplinkosauginio gerinimo veiklos kontrolė (pvz., parengiamos kasmetinės ataskaitos, kurios pateikiamos, pristatomos įmonės vadovybei).  Kartu pateikiamas užpildomas Pasiūlymo formos priedas „ISO 14001 standarto lygiavertiškumo atitikties įrodymai arba Taikomos aplinkos apsaugos vadybos priemonės“ ir pateikiami tai įrodantys dokumentai (pateikiamos šių dokumentų kopijos). | Jeigu pirkimo metu pateikto sertifikato galiojimo terminas baigiasi sutarties vykdymo metu, tiekėjas pateikia atnaujintą ir galiojantį sertifikatą. |