*SPS priedas*

**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – UAB Vilniaus kogeneracinė jėgainė.
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – sutartis, sudaroma tarp Kliento ir Paslaugų teikėjo dėl Pirkimo objekto.
   4. **Paslaugos** – fizinės apsaugos paslaugos.
   5. **Užsakymas** – Sutarties pagrindu Paslaugų teikėjui tekstiniu pranešimu, elektroniniu paštu ir/ar per Kliento nurodytą informacinę sistemą teikiamas rašytinis dokumentas, kuriame nurodomi Paslaugų kiekiai, pristatymo adresai ir terminas.
   6. **Perimetras** – statybinės konstrukcijos (sienos, lubos, grindys, langai, durys, vartai ir kt.), atskiriančios Objektą sudarančias patalpas nuo išorės ir/arba nuo kitų patalpų.
   7. **Objektas** - statinys, patalpa arba teritorija, jose ar už jų ribų esantis kilnojamasis daiktas, kuris saugomas pagal sutartį, sudarytą su Klientu, arba pagal juridinio asmens, kitos organizacijos ar jų padalinio įsteigtos apsaugos tarnybos veiklą reglamentuojančius teisės aktus.
   8. **GRG ekipažas –** greitojo reagavimo grupės ekipažas.
   9. **CSP –** Paslaugų teikėjo centrinis stebėjimo pultas.
   10. **Susijusios paslaugos** – tai paslaugos, kurios nėra nurodytos techninėje specifikacijoje, tačiau susijusios su perkamu objektu. Tokių Susijusių paslaugų bendra kaina negalės sudaryti daugiau kaip 10 % pradinės Sutarties vertės.
2. **PIRKIMO OBJEKTAS**
   1. Fizinės apsaugos paslaugos, kurias sudaro objekto, jame esančio turto ir žmonių apsauga, tvarkos palaikymas, nusikaltimų prevencija, pažeidėjų sulaikymas, reagavimas į pavojaus signalus ir kitų su objekto apsauga susijusių funkcijų vykdymas.
3. **PIRKIMO OBJEKTO APIMTYS**
   1. Paslaugų kiekiai pateikiami žemiau esančioje Lentelėje Nr. 1:

**Lentelė Nr. 1**

|  |  |  |  |
| --- | --- | --- | --- |
| **Eil. Nr.** | **Paslaugų pavadinimas** | **Mato**  **vnt.** | **Preliminarus kiekis**[[1]](#footnote-1) **Sutarties galiojimo laikotarpiu** |
|  | Fizinės apsaugos paslaugos Vilniaus kogeneracinėje jėgainėje adresu Paneriškių g. 25, LT-02300 Vilnius | Val. | 74 000 |
|  | GRG ekipažo reagavimas (atvykimas į objektą, vizualinis patikrinimas, esant poreikiui pažeidėjo sulaikymas arba budėjimas Objekte iki atskiro pranešimo) į biokuro saugojimo aikštelės (Kuro g. 7, LT-02300 Vilnius) fizinės saugos pažeidimus, apie kuriuos praneša apsaugos darbuotojai iš VKJ 1-ojo apsaugos posto | kartai | 6 |

* 1. Planuojama, kad 1-ajame apsaugos poste vienoje darbuotojų pamainoje turi dirbti 2 (du) apsaugos darbuotojai (24 valandas per parą 7 dienų per savaitę režimu);
  2. Planuojama, kad 2-ajame apsaugos poste vienoje darbuotojų pamainoje turi dirbti 1 (vienas) apsaugos darbuotojas (nuo 6:00 iki 20:00 val., darbo dienomis).
  3. Teritorijos apvaikšta vykdoma Objekte lentelėje Nr. 3 nurodytais atstumais, kontrolės būdais ir periodiškumu.
  4. Biokuro saugojimo aikštelės teritorijos (esančios šalia Vilniaus kogeneracinės jėgainės, adresu Kuro g. 7, LT-02300 Vilnius), stebėjimas vaizdo kamerų pagalba ir greitojo reagavimo grupės (GRG) ekipažo reagavimas esant fizinės saugos pažeidimams ar ekstremalioms situacijoms.

1. **PASLAUGŲ TEIKIMO VIETA**
   1. Paslaugos teikiamos: Vilniaus kogeneracinėje jėgainėje, adresu Paneriškių g. 25, LT-02300 Vilnius:
      1. 1-asis ir 2-asis apsaugos postai;
      2. Vilniaus kogeneracinės jėgainės biokuro saugojimo aikštelė – nuo Vilniaus kogeneracinės jėgainės teritorijos nutolusi iki 100m.
2. **REIKALAVIMAI PIRKIMO OBJEKTUI**
   1. **Pirkimo objekto aprašymas**
      1. Paslaugų teikėjas privalo užtikrinti, kad apsaugos darbuotojai pastebėję Objekto Perimetro pažeidimą, reaguotų nedelsiant (ne daugiau nei per 1 min.) po pažeidimo momento, bei atvyktų į bet kurią Objekto teritorijos Perimetro (apie 1,5 km) pažeidimo vietą ne vėliau nei per 5 min. arba iškviestų GRG, jei pažeistas Biokuro saugojimo aikštelės perimetras.
      2. Apsaugos poste yra sumontuotas patalpų priešgaisrinį stovį signalizuojantis įrenginys. Suveikus signalizacijai, apsaugos darbuotojai privalo nedelsiant (ne daugiau nei per 1 min.) informuoti telefonu Kliento operatyvinio valdymo skyriaus pamainos vadovą, pagal Objekto fizinės apsaugos instrukcijoje pateiktą telefono numerį.
      3. Apsaugos darbuotojų nuolatinis budėjimas Objekte, Objekto teritorijos Perimetro, pastatų, statinių ir technologinių įrenginių stebėjimas ir saugojimas, Objekto saugumo nuo trečiųjų asmenų neteisėtų veiksmų, viešosios tvarkos palaikymas ir užtikrinimas.
      4. Patekimo į Objektą, įeigos kortelių išdavimo, materialinių vertybių įvežimo/išvežimo kontrolės vykdymas (remiantis bendrovės leidimų režimo standartu).
      5. Objekte įrengtų apsauginių įsilaužimo signalizacijų ir vaizdo stebėjimo sistemų siunčiamų pranešimų nepertraukiamas stebėjimas apsaugos poste, bei operatyvus reagavimas (ne ilgiau nei 1 min.), gavus apsauginės įsilaužimo signalizacijos suveikimo signalus ir/arba pastebėjus Objekto perimetro pažeidimą, Techninėje specifikacijoje ir Sutartyje numatyta tvarka.
      6. Biokuro saugojimo aikštelės stebėjimas vaizdo kamerų monitoringo pagalba, kuris įrengtas VKJ 1-ajame apsaugos poste, bei operatyvus (ne ilgiau nei 1 min.) GRG ekipažo iškvietimas pastebėjus fizinės saugos pažeidimus.
      7. Gaunamos korespondencijos, siuntų priėmimas ir perdavimas Kliento atsakingiems asmenims Kliento nustatyta ir patvirtinta tvarka.
      8. Paslaugų teikėjas privalo fiksuoti (įrašyti) pokalbius tarp CSP operatoriaus ir Kliento bei tarp CSP operatoriaus ir patrulinio ekipažo. Įrašus saugoti ne trumpiau kaip 30 (trisdešimt) kalendorinių dienų;
      9. Paslaugų teikėjas privalo fiksuoti (įrašyti) greitojo reagavimo ekipažo atvykimo į objektą laiką. Įrašus saugoti ne trumpiau kaip 30 (trisdešimt) kalendorinių dienų, ir pateikti pareikalavus Klientui;
      10. Ne vėliau kaip per 5 darbo dienas nuo Sutarties įsigaliojimo dienos Paslaugų teikėjas savo lėšomis privalo įrengti pavojaus pranešimo įrenginius, turinčius ryšį su Teikėjo CSP, bei užtikrinti CSP ir reagavimo ekipažo reagavimą į įrenginio aktyvavimą, bei atvykimą į Objektą per lentelėje Nr. 2.numatytą laiką;
      11. Klientas turi teisę neapmokestintai ir be atskiro pranešimo atlikti bet kokius apsaugos darbuotojų reagavimo ir apsaugos kokybės užtikrinimo patikrinimus, ne dažniau kaip 1 kartą per mėnesį;
      12. Paslaugų teikėjas ekstremalios situacijos, apsaugos funkcijų veiksnumo patikrinimo ar pratybų metu arba Klientui nurodžius raštu arba žodžiu privalo į Objektą atsiųsti papildomą Paslaugų teikėjo išorinį reagavimo ekipažą, kuriame būtų ne mažiau kaip 2 (du) ginkluoti apsaugos darbuotojai arba atvyktų 2 (du) reagavimo ekipažai, kuriuose būtų po 1 (vieną) ginkluotą apsaugos darbuotoją. Papildomas išorinis reagavimo ekipažas turi atvykti (reaguoti) operatyviai, tačiau ne ilgiau nei numatyta lentelėje Nr. 2. Greitojo reagavimo ekipažas iš objekto išvykti gali pasibaigus ekstremaliajai situacijai arba Klientui nurodžius žodžiu.

**Lentelė Nr. 2**  Papildomo išorinio reagavimo ekipažo atvykimo (Reagavimo) terminas

|  |  |  |
| --- | --- | --- |
| **Objektas** |  | **Papildomo išorinio reagavimo ekipažo atvykimo (Reagavimo) terminas nuo pranešimo perdavimo į Paslaugų teikėjo centrinį valdymo pultą** |
| Vilniaus kogeneracinė jėgainė |  | 15 min. |

* + 1. Paslaugų teikėjas su Kliento atsakingu asmeniu suderinęs atsižymėjimo taškus teritorijoje, savo lėšomis privalo įrengti apvaikštos kontrolės sistemas iki Paslaugų teikimo pradžios. Reikalavimai apvaikštos kontrolės sistemų įrengimui ir apvaikštos kontrolės vykdymo dažnumui (neįskaitant Reagavimų į pažeidimus) pateikiami Techninės specifikacijos lentelėje Nr. 3. Apvaikštos kontrolė kiekviename taške turi būti vykdoma su Klientu suderintu laiku. Pasirašius Sutartį, Klientas nurodys minimalų apvaikštos kontrolės vykdymo dažnumą (kiekviename kontroliuojamame taške), kurį Paslaugų teikėjas privalės nurodyti Objekto fizinės saugos instrukcijoje, ir kuris bus ne mažesnis nei nurodyta Lentelėje Nr. 3. Apvaikštos kontrolės sistemos turi turėti galimybę ruošti ir pateikti bet kurio praėjusio laikotarpio (ne mažiau nei už 1 (vieną) mėnesį) ataskaitas, kuriose turi būti nurodyti apvaikštos kontrolės sistemos kontroliuojami taškai ir jų apžiūros laikai. Ataskaitos pateikiamos Klientui pareikalavus arba kiekvieno mėnesio paskutinę darbo dieną.

**Lentelė Nr. 3** Reikalavimai apvaikštos kontrolės sistemų įrengimui ir kontrolės vykdymui

|  |  |  |  |
| --- | --- | --- | --- |
| **Objektas** | **Apvaikštos kontrolės sistemos įrengimo vieta** | **Minimalus apvaikštos kontrolės sistemos kontroliuojamų taškų skaičius** | **Apvaikštos kontrolės periodiškumas per parą (ne rečiau kaip)** |
| Vilniaus kogeneracinė jėgainė | Objekto Perimetras  (~1,5 km) | 10 (dešimt) | 6 (šeši) kartai per parą |

1. **PASLAUGŲ VYKDYMO TVARKA IR TERMINAI** 
   1. Paslaugų teikėjas privalo:
      1. laikytis Lietuvos Respublikos teisės aktuose, Sutartyje, Kliento vidaus teisės aktuose ir Objekto fizinės saugos instrukcijoje nustatytų reikalavimų;
      2. visomis teisėtomis priemonėmis užtikrinti viešąją tvarką ir Objekto saugumą nuo trečiųjų asmenų neteisėtų veiksmų ir/ar neveikimo;
      3. vykdyti visas Kliento užduotis, laikytis Kliento raštiškų įsakymų, instrukcijų, reglamentų bei kitų vidaus teisės aktų reikalavimų, susijusių su Objektų fizine sauga;
      4. konsultuoti Klientą saugos klausimais, teikti pasiūlymus objekto saugumo ir fizinės saugos organizavimo klausimais, raštu inicijuoti reikalingų priemonių ir tvarkos pakeitimų suderinimą su Klientu, bet kuriuo atveju užtikrinti saugumą ir viešąją tvarką objekte;
      5. informuoti Klientą nurodytu el. paštu apie visas aplinkybes, kurios kelia grėsmę Objekto, jame esančių žmonių ir materialinių vertybių saugumui, taip pat informuoti Klientą apie bet kokį pastebėtą saugos sistemų gedimą ar netinkamumą bei imtis veiksmų kilusių grėsmių pašalinimui;
      6. Objekte įvykus su fizine apsauga susijusiam įvykiui nedelsiant informuoti Kliento atsakingą asmenį telefonu (darbo metu) arba el. laišku (ne darbo metu ir savaitgaliais). Jei Objekte įvyko kritinis įvykis ar ekstremali situacija – Kliento atsakingą asmenį informuoti telefonu bet kuriuo paros metu;
      7. įtarus, kad Objekte daromas ar gali būti padarytas teisės pažeidimas, nedelsiant (ne vėliau nei per 5 min.) apžiūrėti Objektą, iškviesti atitinkamą specializuotą tarnybą (greitoji pagalba, policija, priešgaisrinė tarnyba ir pan.), informuoti Kliento atsakingą asmenį bei imtis visų teisiškai leidžiamų priemonių užtikrinti Objekto ir jame esamo turto bei žmonių apsaugą;
      8. užfiksavus neteisėtą materialinių vertybių išvežimą ar išnešimą iš Objekto, sulaikyti pažeidėją, informuoti Kliento atsakingą asmenį bei vadovautis jo nurodymais;
      9. Paslaugų teikėjas privalo užtikrinti, kad apsaugos darbuotojų kompiuterinis raštingumas būtų pakankamas kokybiškam ataskaitų apie įvykius parengimui ir pateikimui, svečių/rangovų registracijai atlikti. Ataskaitos, jei buvo fizinės saugos incidentų ar reikšmingų įvykių Objekte, teikiamos Klientui lietuvių kalba pamainos pabaigoje;
      10. užtikrinti, kad apsaugos darbuotojų, vykdančių kompiuterinę į Objektą įeinančių / išeinančių asmenų / transporto registraciją, kompiuterinis raštingumas būtų pakankamas kokybiškam šių paslaugų vykdymui;
      11. Sutarties galiojimo laikotarpiu turėti savo (ne subrangos) centrinį apsaugos pultą, kuriame būtų įrengta apvaikštos kontrolės sistemos siunčiamų signalų fiksavimo įranga;
      12. Pasirašius sutartį per 14 (keturiolika) darbo dienų, savo lėšomis susipažinti su Objekto specifika, Objekte galiojančiais vidaus teisės aktais ir apmokyti apsaugos darbuotojus dirbti su techninėmis apsaugos bei ryšių priemonėmis;
      13. užtikrinti, kad apsaugos darbuotojai vykdytų Objekto teritorijos, statinių ir patalpų apsaugą pagal Objekto fizinės saugos instrukcijoje nustatytą tvarką. Paslaugų teikėjas prieš pasirašant Sutartį parengia ir suderina su Kliento atsakingais asmenimis Objekto fizinės saugos instrukciją. Objekto fizinės saugos instrukcijos parengimas ir suderinimas šioje Techninėje specifikacijoje nustatyta tvarka ir terminais bei jos nuostatų laikymasis yra laikomas esmine Sutarties sąlyga. Objekto fizinės saugos instrukcijos turinys turi apimti šias sritis:
          1. instrukcijos paskirtis ir taikymo sritis;
          2. Objekto aprašymas, kontaktinė informacija;
          3. apsaugos vykdymo tvarka (atvykimas į darbą, reikalavimai apsaugos darbuotojų aprangai ir priemonėms, apsaugos perėmimas/perdavimas/vykdymas);
          4. specialiųjų priemonių panaudojimo tvarka;
          5. apsaugos darbuotojo pareigos, užtikrinant fizinę saugą Objekte;
          6. apsaugos darbuotojo funkcijos kiekviename poste;
          7. apsaugos darbuotojų veiksmai ypatingomis situacijomis;
      14. užtikrinti, kad apsaugos darbuotojai kalbėtų valstybine kalba;
      15. užtikrinti, kad iki Paslaugų teikimo pradžios Paslaugų teikėjas, jo darbuotojai, Sutarties vykdymui jo pasitelkiamų trečiųjų šalių (subteikėjų, ūkio subjektų) darbuotojai ir kiti atstovai su Klientu pasirašys Susitarimus neatskleisti konfidencialios informacijos dėl Objekte esančių apsaugos sistemų ir kitos informacijos, gautos vykdant Sutartį, konfidencialumo užtikrinimo. Šiuos pasirašytus susitarimus Paslaugų teikėjas įsipareigoja pateikti Klientui ne vėliau kaip per 5 (penkias) darbo dienas nuo šių konfidencialumo sutarčių pasirašymo dienos;
      16. pasirašytinai supažindinti kiekvieną apsaugos darbuotoją su Kliento pateiktais dokumentais, reglamentuojančiais Objekto fizinę apsaugą. Supažindinimą atlikti taip, kad būtų galima identifikuoti susipažinusį asmenį ir susipažinimo datą;
      17. savo lėšomis aprūpinti apsaugos darbuotojus uniformomis (paženklintomis Paslaugų teikėjo skiriamaisiais ženklais), mobiliomis radijo ryšio, specialiosiomis priemonėmis, alkotesteriais su galiojančia metrologine patikra;
      18. užtikrinti, kad apsaugos darbuotojai dalyvautų Kliento vedamose pasirengimo ekstremaliosioms situacijoms pratybose, o vyresnysis apsaugos darbuotojas, Klientui pakvietus, dalyvautų pasirengimo ekstremaliosioms situacijoms pratybų aptarime;
      19. užtikrinti, kad apsaugos darbuotojai, vykdydami Objekto fizinę apsaugą, atitiktų Sutartyje ir Techninėje specifikacijoje nustatytus apsaugos darbuotojams keliamus reikalavimus, dėvėtų uniformas su Paslaugų teikėjo skiriamaisiais ženklais, laikytųsi Objektų vidaus tvarkos, fizinės prievartos ir specialiųjų priemonių naudojimo instrukcijos reikalavimų ir gaisrinės saugos taisyklių bei higienos ir sanitarijos normų;
      20. užtikrinti, kad apsaugos darbuotojai, vykdydami Objekto fizinę apsaugą, mokėtų suteikti pirmąją pagalbą bei naudotis defibriliatoriumi;
      21. užtikrinti ir atsakyti už apsaugos darbuotojų saugą ir sveikatą bei priešgaisrinę, civilinę ir ekologinę saugą Kliento įmonėje pagal Lietuvos Respublikos Darbuotojų saugos ir sveikatos įstatymą;
      22. užtikrinti, kad apsaugos darbuotojai, teikdami Paslaugas, su savimi turėtų ir Kliento atsakingam asmeniui pareikalavus pateiktų darbuotojo pažymėjimus.
      23. ne vėliau kaip per 30 (trisdešimt) kalendorinių dienų nuo Užsakymo pateikimo, suderinus su Kliento atsakingu asmeniu, paženklinti visas patekimo vietas į Objekto teritoriją įspėjamaisiais ženklais su Paslaugų teikėjo įmonės atributika, informuojančiais apie vykdomą turto apsaugą;
      24. ne vėliau kaip per 30 (trisdešimt) kalendorinių dienų nuo Užsakymo pateikimo, pateikti Kliento atsakingam asmeniui šiuos dokumentus:
          1. patvirtintus apsaugos darbuotojų pareiginius nuostatus;
          2. uniformos dėvėjimo instrukciją;
          3. fizinės prievartos ir specialiųjų priemonių naudojimo instrukciją;
          4. nustatytos formos asmenų patikrinimo aktų ir asmens rašytinių sutikimų blankus, būtinus asmens ir turto saugos įstatymo nustatyta tvarka atliekant asmenų patikrinimus ir apžiūras;
          5. detalias vykdomoms funkcijoms aprašytas tvarkas kiekvienam postui (posto instrukcijos) ir biokuro aikštelės saugojimui;
          6. apsaugos darbuotojų asmenines konfidencialumo sutarčių patvirtintas kopijas.
      25. Pasirašius Sutartį ir keičiantis apsaugos darbuotojams, Paslaugų teikėjas privalės pateikti Klientui oficialų savo siūlomų (naujų) apsaugos darbuotojų, kurie vykdys sutartinius įsipareigojimus ir turės teisę patekti į Objektą, sąrašą suderinimui.
      26. Atlikti būtinus personalo pakeitimus Paslaugų teikėjas gali tik prieš tai raštu iš anksto suderinęs su Klientu ir/ar jo atsakingu atstovu. Paslaugų teikėjas, keisdamas apsaugos darbuotojus, privalo užtikrinti, kad šių darbuotojų kvalifikacija atitiktų Sutartyje ir Pirkimo sąlygose nustatytus reikalavimus darbuotojų kvalifikacijai, užtikrinančius kokybišką Paslaugų suteikimą Klientui.
      27. ne vėliau kaip per 30 (trisdešimt) kalendorinių dienų nuo Užsakymo pateikimo, pateikti Kliento atsakingam asmeniui centrinio valdymo pulto veiklos tęstinumo planą.
      28. Sutarties galiojimo laikotarpiu Paslaugų teikėjas monitoringo įranga ar kitomis techninėmis priemonėmis turi fiksuoti signalizacijos suveikimo, pavojaus pranešimo įrenginio panaudojimo atveju į įvykio vietą išsiųsto greitojo reagavimo ekipažo (-ų) judėjimo laiką ir Klientui pareikalavus pateikti duomenis apie ekipažo atvykimo laiką į įvykio vietą bei tai patvirtinančius įrodymus (pokalbių įrašus, automobilių stebėjimo įrangos išrašus ir kt.) ne vėliau kaip per 2 (dvi) darbo dienas nuo prašymo pateikimo momento.
      29. Užtikrinti, kad siūlomos Paslaugos nekeltų grėsmės nacionaliniam saugumui.
      30. Prieš pasirašant Sutartį, suderinti su Klientu papildomų priemonių (vaizdo stebėjimo kamerų, jutiklių, kitos įrangos ir pan.), kurias tikslinga įrengti trumpalaikiam naudojimui (prevencinių priemonių vykdymui bei Paslaugų vykdymo kokybės gerinimui), sąrašą. Papildomų priemonių pateikimo, įrengimo ir naudojimo terminai derinami su Kliento atsakingu asmeniu.
   2. Paslaugų teikėjui, netinkamai ar nekokybiškai teikiančiam Paslaugas, nustatomos tokios baudos (įskaitant, bet neapsiribojant):
      1. Nustatytas pasikartojantis apsaugos darbuotojo neblaivumo atvejis (t. y. kai apsaugos darbuotojui nustatomas didesnis nei 0,4 promilės neblaivumas) laikomas esminiu Sutarties sąlygų pažeidimu ir Klientas šiuo pagrindu turi teisę vienašališkai nutraukti Sutartį bei pareikalauti Paslaugų teikėjo atlyginti visus dėl tokio pažeidimo Kliento patirtus tiesioginius nuostolius, tarp jų ir dėl neteisėto Objekto perimetro pažeidimo trečiųjų asmenų Klientui padarytą žalą.
      2. Už nekokybiškai atliktą arba neatliktą materialinių vertybių įvežimo/išvežimo kontrolę ir (ar) įeigos kontrolę, t. y. įeinančių/išeinančių žmonių bei transporto priemonių patikrą – 150,00 EUR (vienas šimtas penkiasdešimt eurų) už kiekvieną nustatytą atvejį;
      3. Už neatliktą apvaikštos kontrolę (kaip nurodyta Techninės specifikacijos 5.1.16. punkte) bent viename kontroliuojamame taške – Klientui pareikalavus, 150,00 EUR (šimtas penkiasdešimt eurų) už kiekvieną atvejį;
      4. Objektų fizinės saugos instrukcijose, apsaugos vykdymo tvarkoje (Techninių specifikacijų 6.1.13.4. punktas) ir specialiųjų priemonių panaudojimo tvarkoje (Techninių specifikacijų 6.1.13.5. punktas) nustatytų reikalavimų pažeidimą – 30,00 EUR (trisdešimt eurų) už kiekvieną atvejį;
      5. Už kitų Sutartyje nustatytų reikalavimų nevykdymą – 30,00 EUR (trisdešimt eurų) už kiekvieną atvejį (jei Sutartyje nėra nurodytas kitoks netesybų dydis).
   3. Paslaugos pradedamos teikti nuo Užsakymo pateikimo dienos arba kitos Kliento Užsakyme nustatytos datos.
   4. Visą sutarties galiojimo terminą Paslaugų teikėjas privalo turėti galiojantį veiklos atsakomybės draudimą. Draudimo suma turi būti ne mažesnė kaip 300 000,00 (trys šimtai tūkstančių) EUR, iš kurių ne mažiau kaip 30 tūkst. (trisdešimt tūkstančių) EUR draudimo suma už žalą, atsiradusią dėl Paslaugų teikėjo darbuotojų tyčinių veiksmų ar didelio neatsargumo. Draudimo liudijimo kopija pateikiama Klientui ne vėliau kaip per 30 (trisdešimt) kalendorinių dienų nuo sutarties įsigaliojimo.
   5. Paslaugos bus teikiamos šioje Techninėje specifikacijoje nustatyta tvarka.
   6. Paslaugų teikėjas turės suteikti Paslaugas Techninės specifikacijos 4 dalyje nurodytu adresu (-ais) visą parą.
2. **KOKYBĖ IR TRŪKUMŲ PAŠALINIMAS**
   1. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę, bei:
      1. vėlavimas laiku atvykti į įsilaužimo signalizacijos suveikimo zoną;
      2. funkcijų neatlikimas nurodytu laiku;
      3. nesavalaikis informacijos pateikimas apie įvykį;
   2. Klientas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 1 (vieną) darbo dienas nuo suteiktų trūkumų užfiksavimo dienos.
   3. Kliento nustatytiems Paslaugų rezultato trūkumams šalinti nustatomas 1 (vienos) darbo dienų terminas.
3. **APMOKĖJIMO SĄLYGOS**
   1. Klientas sumoka Paslaugų teikėjui už faktiškai per praėjusį mėnesį suteiktas kokybiškas Paslaugas per 30 (trisdešimt) dienų nuo Sąskaitos gavimo dienos.
   2. Sąskaitas už faktiškai per praėjusį mėnesį suteiktas Paslaugas Paslaugų teikėjas pateikia Klientui iki einamojo mėnesio 2 (antros) kalendorinės dienos.
   3. Paslaugų teikėjas per 2 (dvi) Darbo dienas nuo suteiktų Paslaugų perdavimo-priėmimo akto pasirašymo pateikia PVM sąskaitą – faktūrą ir pasirašytą Paslaugų perdavimo-priėmimo aktą Klientui.
4. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Sutarties vykdymo metu Paslaugų teikėjas Objekte turės pildyti elektroninį svečių/rangovų registracijos žurnalą ir elektroninį transporto registracijos žurnalą. Suderinus su Klientu, gali būti pildomi ir popieriniai žurnalai.
   2. Paslaugų teikėjas kartu su pasiūlymu turi pateikti siūlomo fizinės apsaugos valandinio įkainio sudedamąsias dalis (struktūrą). Paaiškiname, kad pateikta Paslaugų valandinio įkainio dalis, skirta apsaugos darbuotojo darbo užmokesčiui, bus įtraukta į Sutartį ir visą Paslaugų teikimo laikotarpį negalės būti mažesnė nei nurodyta Sutartyje, nebent būtų keičiamas minimalus darbo užmokestis. Klientui pareikalavus, Paslaugų teikėjas turės pateikti Objekte dirbančių apsaugos darbuotojų darbo užmokesčio priskaičiavimus patvirtinančius buhalterinius dokumentus.
5. **PRIEDAI**

Techninės specifikacijos priedas Nr. 1 – Teritorijos brėžiniai.

Techninės specifikacijos priedas Nr. 1

**TERITORIJOS BRĖŽINIAI**

UAB Vilniaus kogeneracinė jėgainė teritorijos planas

Diagram, engineering drawing

Description automatically generated

**2.**

**1.**

1. Apsaugos postas Nr. 1.
2. Apsaugos postas Nr. 2.

Biokuro saugojimo aikštelės teritorijos planas

Chart, scatter chart

Description automatically generated

1. Nurodytas preliminarus Paslaugų kiekis. Sutarties galiojimo laikotarpiu Klientas turi teisę koreguoti perkamų Paslaugų kiekį, neviršijant sutartyje nurodytos maksimalios Sutarties kainos. Klientas neįsipareigoja išpirkti viso Paslaugų kiekio ar bet kokios jų dalies [↑](#footnote-ref-1)